CELEX: 32020D1585
Language: hr
Date: 2020-10-29 00:00:00
Title: Odluka Vijeća (ZVSP) 2020/1585 od 29. listopada 2020. o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju

30.10.2020   
               
               
                  HR
               
               
                  Službeni list Europske unije
               
               
                  L 362/27
               
            
         ODLUKA VIJEĆA (ZVSP) 2020/1585
         od 29. listopada 2020.
         o izmjeni Odluke (ZVSP) 2015/1763 o mjerama ograničavanja s obzirom na stanje u Burundiju
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 1. listopada 2015. donijelo Odluku (ZVSP) 2015/1763 (1) o mjerama ograničavanja s obzirom na stanje u Burundiju.
                  
               
                     (2)
                  
                  
                     Na temelju preispitivanja Odluke (ZVSP) 2015/1763 mjere ograničavanja trebalo bi produljiti do 31. listopada 2021., a podatke koji se odnose na dvije fizičke osobe trebalo bi izmijeniti.
                  
               
                     (3)
                  
                  
                     Odluku (ZVSP) 2015/1763 trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka (ZVSP) 2015/1763 mijenja se kako slijedi:
            
                        1.
                     
                     
                        članak 6. drugi stavak zamjenjuje se sljedećim:
                        „Ova Odluka primjenjuje se do 31. listopada 2021.”;
                     
                  
                        2.
                     
                     
                        Prilog se mijenja kako je navedeno u Prilogu ovoj Odluci.
                     
                  
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 29. listopada 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Odluka Vijeća (ZVSP) 2015/1763 od 1. listopada 2015. o mjerama ograničavanja s obzirom na stanje u Burundiju (SL L 257, 2.10.2015., str. 37.).
      
      
         
            PRILOG
            U Prilogu Odluci (ZVSP) 2015/1763 unosi 1. i 2. pod naslovom „Popis fizičkih i pravnih osoba, subjekata i tijela iz članaka 1. i 2.” zamjenjuju se sljedećim:
            
               
                            
                        
                        
                           Ime i prezime
                        
                        
                           Identifikacijski podaci
                        
                        
                           Razlozi za uvrštenje na popis
                        
                     
                           „1.
                        
                        
                           Godefroid BIZIMANA
                        
                        
                           Spol: muški
                           Datum rođenja: 23.4.1968.
                           Mjesto rođenja: Nyagaseke, Mabayi, Cibitoke
                           Burundijsko državljanstvo. Broj putovnice: DP0001520
                        
                        
                           ,Chargé de missions de la Présidence՚ i bivši zamjenik glavnog direktora nacionalne policije. G. Bizimana 31. prosinca 2019. promaknut je na dužnost glavnog ravnatelja policije. Odgovoran za podrivanje demokracije donošenjem operativnih odluka koje su dovele do nerazmjerne uporabe sile i djelâ nasilnog gušenja mirnih prosvjeda koji su započeli 26. travnja 2015. nakon najave predsjedničke kandidature predsjednika Nkurunzize.
                        
                     
                           2.
                        
                        
                           Gervais NDIRAKOBUCA također poznat kao NDAKUGARIKA
                        
                        
                           Spol: muški
                           Datum rođenja: 1.8.1970.
                           Burundijsko državljanstvo. Broj putovnice: DP0000761
                        
                        
                           Ministar unutarnjih poslova, društvenog razvoja i javne sigurnosti od lipnja 2020. Bivši načelnik kabineta predsjedničke administracije (Présidence) odgovoran za pitanja u vezi s nacionalnom policijom u razdoblju od svibnja 2013. do studenoga 2019. i bivši glavni direktor Nacionalne obavještajne službe u razdoblju od studenoga 2019. do lipnja 2020. Odgovoran za ometanje potrage za političkim rješenjem u Burundiju izdavanjem uputa koje su dovele do nerazmjerne uporabe sile, djelâ nasilja, djelâ represije i povreda međunarodnog prava o ljudskim pravima protiv prosvjednika koji su prosvjedovali od 26. travnja 2015. nakon najave predsjedničke kandidature predsjednika Nkurunzize, te 26., 27. i 28. travnja 2015. u okruzima Nyakabiga i Musaga u Bujumburi.”